## Pravilnik o visini i načinu plaćanja naknade za pokrivanje troškova nadzora i utvrđivanja zdravstvene ispravnosti namirnica i predmeta opće uporabe koji se uvoze u Republiku Hrvatsku

### NN 7/1994 (1.2.1994.), Pravilnik o visini i načinu plaćanja naknade za pokrivanje troškova nadzora i utvrđivanja zdravstvene ispravnosti namirnica i predmeta opće uporabe koji se uvoze u Republiku Hrvatsku

# MINISTARSTVO ZDRAVSTVA

Temeljem članka 35. stavka 2. Zakona o zdravstvenoj ispravnosti i zdravstvenom
nadzoru nad namirnicama i predmetima opće uporabe ("Narodne novine",
br. 60/92, 89/93 i 100/93) ministar zdravstva donosi

## PRAVILNIK

### O VISINI I NAČINU PLAĆANJA NAKNADE ZA POKRIVANJE TROŠKOVA NADZORA I UTVRĐIVANJA ZDRAVSTVENE ISPRAVNOSTI NAMIRNICA I PREDMETA OPĆE UPORABE KOJI SE UVOZE U REPUBLIKU HRVATSKU

Članak 1.

Ovim Pravilnikom pobliže se određuju troškovi nadzora i utvrđivanja
zdravstvene ispravnosti namirnica i predmeta opće uporabe koji se uvoze
u Republiku Hrvatsku (dalje u tekstu: pošiljke koje se uvoze), koje granični
sanitarni inspektori naplaćuju od uvoznika na granici i drugim mjestima
gdje se obavlja nadzor te visina i način plaćanja naknade za pokrivanje
troškova nadzora i utvrđivanja zdravstvene ispravnosti pošiljki koje se
uvoze.

Članak 2.

Troškove nadzora i troškove utvrđivanja zdravstvene ispravnosti pošiljki
koje se uvoze snosi uvoznik. Uvoznik pošiljke koja se uvozi obvezan je
graničnom sanitarnom inspektoru koji obavlja pregled pošiljke prije pregleda
predočiti dokaz da je uplatio dužni iznos troškova nadzora.

Članak 3.

Troškovima nadzora nad pošiljkama koje se uvoze smatraju se troškovi
prijevoza od službenog sjedišta i obratno i troškovi dnevnica za službeno
putovanje u skladu s posebnim propisima koji vrijede za korisnike koji
se financiraju iz sredstava Državnog proračuna.

Članak 4.

Troškovima utvrđivanja zdravstvene ispravnosti pošiljki koje se uvoze
smatraju se troškovi vezani uz uzimanje uzoraka pošiljke koja se uvozi
radi analize ili superanalize, troškovi analize ili superanalize i ostali
troškovi vezani uz vođenje upravnog postupka koji se vodi radi utvrđivanja
zdravstvene ispravnosti pošiljke koja se uvozi.

Članak 5.

Visina naknade za pokrivanje troškova nadzora utvrđuje se zavisno o
vrsti pošiljke, količini pošiljke te o načinu prijevoza i iznosi za:

1. komadne pošiljke od 1 do 5 paketa, 15.000 HRD;

2. komadne pošiljke od 5 do 50 paketa, 20.000 HRD;

3. od 50 paketa na više, 30.000 HRD. 1. vagonske, kamionske i za pošiljke
u kontejnerima do 5 tona, 40.000 HRD; 2. vagonske, kamionske i za pošiljke
u kontejnerima iznad 5 tona, 55.000 HRD; 3. brodske pošiljke do 30 tona,
30.000 HRD, a za svaku slijedeću tonu, odnosno svaku započetu tonu, povečava
se za 300 HRD, ali ukupni iznos naknade ne može biti veći od 2.000.000
HRD. Za avionske pošiljke koje se uvoze primjenjuje se točka A članka 5.
ovog Pravilnika.

Članak 6.

Naknade iz članka 5. ovog Pravilnika za pokrivanje troškova nadzora
koji se obavlja tijekom noći, nedjeljom, u dane državnih blagdana ili u
neradne dane, povečavaju se za 100%. Pod noćnim radom u smislu stavka 1.
ovog članka, smatra se rad od 19.00 do 6.00 sati.

Članak 7.

Ako uvoznik ne pripremi za pregled pošiljku koju uvozi, dužan je za
izlazak graničnog sanitarnog inspektora platiti 30.000 HRD po satu čekanja.

Članak 8.

Novčani iznos naknade za pokrivanje troškova nadzora i utvrđivanja zdravstvene
ispravnosti pošiljki koje se uvoze uvoznik uplaćuje novčanom uplatnicom
u korist sredstava Državnog proračuna na račun broj: 30100-840000-621238
pozicija: "Ostali prihodi Državnog proračuna-Pristojbe za izdane dozvole
za prijelaz državne granice".

Članak 9.

Ovaj Pravilnik stupa na snagu osmog dana od dana objave u "Narodnim
novinama".

Klasa: 540-01/93-01/38

Urbroj: 534-04-19-93-10

Zagreb, siječanj 1994.

Ministar zdravstva

**prof. dr. sci. Andrija Hebrang, v. r.**

Pravilnik, NN 7/1994-116